KLASA: 007-04/24-01/4

URBROJ: 2158-46-24-3



Osijek, 15. svibnja 2024.

**Z A P I S N I K**

s 52. sjednice Školskog odbora Škole primijenjene umjetnosti i dizajna Osijek, koja je održana dana 15. svibnja 2024. godine elektronskim putem s početkom u 8,00, a završetkom u 10,00 sati. Svoje primjedbe i/ili dopune na točke dnevnog reda te same suglasnosti na iste članovi su bili dužni poslati elektronskim putem.

NAZOČNI: Željko Ašperger i Ozana Tomić – predstavnici iz reda nastavnika i stručnih suradnika Škole

Karolina Buljević – predstavnica iz reda radnika Škole

Goran Dijanović, Željka Vrebac i Luka Kuduz – predstavnici osnivača

Dinko Jukić – predstavnik roditelja

OSTALI NAZOČNI: Kristina Kopf, ravnateljica Škole, Matea Spajić-voditeljica računovodstva Škole, Ivana Jakobfi - tajnica Škole

Tajnica Škole je poslala poziv na sjednicu elektronskim putem svim članovima u kojemu je bio predložen sljedeći dnevni red:

1. Usvajanje zapisnika s prethodne sjednice
2. Donošenje Odluke o raspodjeli rezultata za 2023. godinu
3. Usvajanje Prijedloga I. rebalansa financijskog plana za 2024. godinu
4. Razno.

*Predloženi Dnevni red jednoglasno je prihvaćen.*

**Ad 1) Usvajanje zapisnika s prethodne sjednice**

Tajnica Škole je poslala elektronskim putem Zapisnik s prethodne sjednice Školskog odbora.

*Privitak: - Zapisnik s 51. sjednice Školskog odbora*

*-Pristigla očitovanja svih nazočnih članova Školskog odbora.*

Primjedbi i dopuna nije bilo.

*Zapisnik s prethodne, 51. sjednice jednoglasno se usvaja.*

**Ad 2) Donošenje Odluke o raspodjeli rezultata za 2023. godinu**

Tajnica Škole je poslala elektronskim putem prijedlog Odluke o raspodjeli rezultata za 2023. godinu.

*Privitak:* *- Odluka o raspodjeli rezultata za 2023. godinu*

*- Pristigla očitovanja svih nazočnih članova Školskog odbora.*

*Članovi Školskog obora nisu imali primjedbi i dopuna te je tako jednoglasno donesena:*

***ODLUKA O RASPODJELI REZULTATA ZA 2023. GODINU***

*1.*

*Škola primijenjene umjetnosti i dizajna Osijek ostvarila je višak prihoda iz redovnog poslovanja u iznosu 53.802,42 eura koji je iskazan u Bilanci na dan 31. prosinca 2023. na računu 92211- višak prihoda poslovanja te manjak prihoda od nefinancijske imovine u iznosu 18.765,60 eura.*

*2.*

*Manjak prihoda od nefinancijske imovine od 18.765,60 eur pokriva se viškom prihoda iz redovnog poslovanja prema sljedećim izvorima:*

*5.321,46 eur – izvor financiranja 3210 ostali vlastiti prihodi, višak koji je ostvaren ranijih godina, a koristio se za kupnju računala u iznosu 5.166,39 eur, rasvjete u iznosu od 85,34 eur i knjiga u vrijednosti 69,73 eur.*

*13.444,14 eur – izvor financiranja 4910 prihodi za posebne namjene, višak koji je ostvaren ranijih godina, a koristio se za kupnju računala u iznosu od 12.620,55 eur, termo preše u iznosu 370,00 eur, usisavača vrijednosti 296,96 eur i knjiga za 156,63 eur*

*3.*

*Višak prihoda poslovanja na računu 92211 umanjuje se u skladu s točkom 2. ove Odluke za 18.765,60 eura i prenosi na manjak prihoda od nefinancijske imovine na računu 92222 u istom iznosu.*

*4.*

*Rezultat poslovanja na kraju 2023. godine uvrstit će se u 1. izmjene i dopune financijskog plana za 2024. godinu.*

*5.*

*Odluka stupa na snagu danom donošenja.*

**Ad 3) Usvajanje Prijedloga I. rebalansa financijskog plana za 2024. godinu**

Tajnica Škole je poslala elektronskim putem Prijedlog I. rebalansa financijskog plana za 2024. godinu.

*Privitak 1:*

* *Prijedlog I. rebalansa financijskog plana za 2024. godinu*
* *Pristigla očitovanja svih nazočnih članova Školskog odbora.*

*Članovi Školskog obora nisu imali primjedbi i dopuna te je tako jednoglasno donesena*

*ODLUKA*

*I.*

*Usvaja se Prijedlog I. rebalansa financijskog plana za 2024. godinu*

*II.*

*Prijedlog I. rebalansa financijskog plana za 2024. godinu sastavni je dio ove Odluke.*

**Ad 4) Razno**

Drugih primjedbi i/ili dopuna nije bilo.

Sjednica je završena u 10,00 sati.

Zapisničarka: Predsjednik Školskog odbora:

Ivana Jakobfi Goran Dijanović